Publication: Magyar Közlöny
Issue: MK-2001-148 (Year: 2001, Number: 148)
Era: 1990-2004
Section: A minőségi vágóbaromfi termelés 2001. évi támogatásáról szóló 23/2001. (III. 19.) FVM rendelet (a továbbiakban: R.) 2. §-ának (1) bekezdése helyébe a következő rendelkezés lép:
Paragraph Index: 604

A minőségi vágóbaromfi termelés 2001. évi támogatásáról szóló 23/2001. (III. 19.) FVM rendelet (a továbbiakban: R.) 2. §-ának (1) bekezdése helyébe a következő rendelkezés lép: „(1) A minőségi támogatás mértéke: 6,50 Ft/kg, amelyet összesen legfeljebb négyszázezer tonna vágóbaromfi után lehet igénybe venni. A támogatásban részesíthető vágóbaromfinak meg kell felelnie az MSZ 6918/1997. előírásaiban meghatározott I. minőségi osztály feltételeinek, valamint e rendelet mellékletében vámtarifaszám és MSZ elnevezés szerinti felsorolásnak. A négyszázezer tonna vágóbaromfi mennyiségen belül legfeljebb egyszázkilencvenezer tonna lehet a „0105 92 00 99, valamint a 0105 93 00 99 vámtarifaszám alá tartozó Gallus domesticus fajba tartozó 8 hétnél nem idősebb szárnyasok” (a továbbiakban: vágócsirke) és — legfeljebb egyszáztizenkilencezer tonna lehet a 0105 99 30 99 vámtarifaszám alá tartozó Pulyka egyéb (a továbbiakban: pecsenye, illetve gigant vágópulyka) mennyisége.”

Source: https://magyarkozlony.hu/hivatalos-lapok/1d7c008e1efe33076c3341e81eb1274b9141693c/dokumentumok/f3ce3197676d5c9947048c905c577900a31bdcf6/letoltes